Μπερνάρ-Μαρί Κολτές

Ο Μπερνάρ-Μαρί Κολτές (Bernard-Marie Koltès, 9 Απριλίου 1948 - 15 Απριλίου 1989) ήταν Γάλλος θεατρικός συγγραφέας.

 Βιογραφία 
Ο Μπερνάρ-Μαρί Κολτές, γεννημένος σε μια μεσοαστική οικογένεια στο Μετζ το 1948, ανακαλύπτει για πρώτη φορά τη μαγεία του θεάτρου στα 20 χρόνια του, συγκλονισμένος από την ερμηνεία της ηθοποιού Μαρί Καζαρέ στη Μήδεια. Από τη στιγμή εκείνη ξεκινά να ασχολείται συστηματικά με τη συγγραφή θεατρικών έργων, εκδίδοντας τον μακρύ μονόλογο "Η νύχτα πριν από τα δάση", που ανέβηκε στο φεστιβάλ Αβινιόν το 1977.

Το θέατρο του Κολτές είναι μία συνεχόμενη αναζήτηση με θέμα την επικοινωνία των ανθρώπων και βρίσκεται σε αντίθεση με τη γενιά της οποίας δημιούργημα είναι το θέατρο του παραλόγου.

Τα έργα του Κολτές είναι από τα πλέον γνωστά και ο ίδιος βρίσκεται ανάμεσα στους πιο δημοφιλείς θεατρικούς συγγραφείς του κόσμου, έχοντας δει όλα τα δημιουργήματά του να ανεβαίνουν επί σκηνής. Τα ταξίδια του στην Αφρική, και η μάχη της Αφρικανικής κουλτούρας με αυτήν της Ευρώπης, τον εμπνέουν και γράφει το έργο "Μάχη νέγρου με σκύλους", ενώ μετά από ένα ταξίδι στην Αμερική γράφει τη "Δυτική αποβάθρα", που καταπιάνεται με την ιστορία δύο αδελφών σε μια ξένη κουλτούρα. Ο ψυχοπαθής δολοφόνος Ρομπέρτο Σούκο είναι η έμπνευση για το τελευταίο του έργο "Ρομπέρτο Σούκο". Πέθανε το 1989 στο Παρίσι από AIDS.

 Έργα 

 Θεατρικά 
 Sallinger (1977)

 Η νύχτα πριν από τα δάση (1977)

 Μάχη νέγρου με σκύλους (1979)

 Δυτική αποβάθρα (1985)

 Στη μοναξιά των κάμπων με βαμβάκι (1985)

 Ταμπατάμπα (1986)

 Επιστροφή στην έρημο (1988)

 Ρομπέρτο Ζούκο (1988)

 Μεταφράσεις 
 Χειμωνιάτικο παραμύθι (Ουίλλιαμ Σαίξπηρ)

 Παρασταστιογραφία 

 χρονική περίοδος παράσταση εταιρεία παραγωγής θέατρο σκηνοθέτης Ελληνική Θεατρική Περίοδος 2006/2007 Στη μοναξιά των κάμπων με βαμβάκι Καλλιτεχνικός Οργανισμός Φάσμα Απλό Θέατρο Θέμελης Γλυνάτσης Ελληνική Θεατρική Περίοδος 2008/2009 Ρομπέρτο Τσούκο Εθνικό Θέατρο της Ελλάδας Κτήριο Τσίλερ Έφη Θεοδώρου

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

Παραπομπές

 Εξωτερικοί σύνδεσμοι 

 Site φίλων του Κολτές (Στη Γαλλική γλώσσα)
 Βιογραφία του Κολτές (Στη Γαλλική γλώσσα)

Κατηγορία:Γάλλοι θεατρικοί συγγραφείς